CELEX: 32013D0436
Language: lt
Date: 1376352000000
Title: 2013/436/ES: 2013 m. rugpjūčio 13 d. Komisijos įgyvendinimo sprendimas, kuriuo dėl naujo apdorojimo būdo, skirto mėsoje esančiam snukio ir nagų ligos virusui inaktyvuoti, ir importo iš Rusijos Kaliningrado regiono sąlygų iš dalies keičiamas Sprendimas 2007/777/EB (pranešta dokumentu Nr. C(2013) 4970) Tekstas svarbus EEE

17.8.2013   
            
            
               LT
            
            
               Europos Sąjungos oficialusis leidinys
            
            
               L 220/46
            
         
      KOMISIJOS ĮGYVENDINIMO SPRENDIMAS
   
   2013 m. rugpjūčio 13 d.
   kuriuo dėl naujo apdorojimo būdo, skirto mėsoje esančiam snukio ir nagų ligos virusui inaktyvuoti, ir importo iš Rusijos Kaliningrado regiono sąlygų iš dalies keičiamas Sprendimas 2007/777/EB
   (pranešta dokumentu Nr. C(2013) 4970)
   (Tekstas svarbus EEE)
   (2013/436/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonių vartojimui skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio 1, 4 ir 5 dalis,
   kadangi:
   
               (1)
            
            
               2007 m. lapkričio 29 d. Komisijos sprendime 2007/777/EB, nustatančiame gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinančiame Sprendimą 2005/432/EB (2), nustatyti mėsos gaminių ir apdorotų skrandžių, šlapimo pūslių ir žarnų siuntų importo į Sąjungą, vežimo tranzitu per Sąjungą ir sandėliavimo Sąjungoje reikalavimai, kaip apibrėžta 2004 m. balandžio 29 d. Europos Parlamento ir Tarybos reglamente (EB) Nr. 853/2004, nustatančiame konkrečius gyvūninės kilmės maisto produktų higienos reikalavimus (3);
            
         
               (2)
            
            
               Sprendimo 2007/777/EB II priedo 2 dalyje pateiktame sąraše išvardytos trečiosios šalys arba jų dalys, iš kurių leidžiama į Sąjungą įvežti mėsos gaminius ir apdorotus skrandžius, šlapimo pūsles ir žarnas, jei šios prekės buvo apdorotos toje dalyje nurodytu būdu. Jei įtraukiant trečiąsias šalis į tą sąrašą jos buvo suskirstytos į regionus, į regionus suskirstytos jų teritorijos išvardytos to priedo 1 dalyje;
            
         
               (3)
            
            
               Sprendimo 2007/777/EB II priedo 4 dalyje išdėstyti to priedo 2 dalyje nurodyti apdorojimo būdai ir kiekvienam iš jų priskirtas kodas. Toje dalyje mažėjančio intensyvumo tvarka išvardyti nespecifinio (A) ir specifinio (B–F) apdorojimo būdai. Tai yra Direktyvos 2002/99/EB III priede išvardyti apdorojimo būdai, kurie laikomi veiksmingai panaikinančiais tam tikrus su mėsa ir pienu susijusius pavojus gyvūnų sveikatai;
            
         
               (4)
            
            
               neseniai Direktyvos 2002/99/EB III priedas buvo iš dalies pakeistas Komisijos įgyvendinimo sprendimu 2013/417/ES (4) siekiant įtraukti apdorojimo būdą, kuris veiksmingai veikia mėsoje esantį snukio ir nagų ligos virusą ir kuris yra rekomenduotas Pasaulinės gyvūnų sveikatos organizacijos (OIE) Sausumos gyvūnų sveikatos kodekso (5) atitinkamame skyriuje;
            
         
               (5)
            
            
               todėl tikslinga iš dalies pakeisti Sprendimo 2007/777/EB II priedo 4 dalį siekiant atspindėti šį Direktyvos 2002/99/EB III priedo dalinį pakeitimą;
            
         
               (6)
            
            
               Rusija paprašė leisti importuoti iš Rusijos Kaliningrado regiono į Sąjungą naminių galvijų, ūkiuose auginamų poranagių medžiojamųjų gyvūnų, naminių avių ar ožkų mėsos gaminius ir apdorotus skrandžius, šlapimo pūsles ir žarnas, kurie buvo apdoroti pirmiau minėtu būdu, nustatytu OIE Sausumos gyvūnų sveikatos kodekse. Tas apdorojimo būdas Įgyvendinimo sprendimu 2013/417/ES yra įtrauktas į Sąjungos teisės aktus;
            
         
               (7)
            
            
               šiuo metu Rusijos Kaliningrado regionas yra įtraukas į Sprendimo 2007/777/EB II priedo 2 dalies sąrašą kaip regionas, iš kurio leidžiama į Sąjungą įvežti naminių galvijų, ūkiuose auginamų poranagių medžiojamųjų gyvūnų, naminių avių ar ožkų, naminių kiaulių ir laukinių medžiojamųjų poranagių gyvūnų mėsos gaminius ir apdorotus skrandžius, šlapimo pūsles ir žarnas, kurie buvo apdoroti specifiniu C būdu;
            
         
               (8)
            
            
               atsižvelgiant į gyvūnų sveikatos padėtį Rusijos Kaliningrado regione, tikslinga leisti importuoti iš to regiono į Sąjungą naminių galvijų, ūkiuose auginamų poranagių medžiojamųjų gyvūnų, naminių avių ar ožkų mėsos gaminius ir apdorotus skrandžius, šlapimo pūsles ir žarnas, kurie buvo apdoroti pirmiau minėtu būdu, nustatytu Direktyvos 2002/99/EB III priede;
            
         
               (9)
            
            
               todėl tikslinga leisti importuoti tokias prekes į Sąjungą iš Rusijos Kaliningrado regiono ir atitinkamai iš dalies pakeisti tam regionui skirtus įrašus Sprendimo 2007/777/EB II priedo 2 dalyje;
            
         
               (10)
            
            
               todėl Sprendimas 2007/777/EB turėtų būti atitinkamai iš dalies pakeistas;
            
         
               (11)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. rugpjūčio 13 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  OL L 312, 2007 11 30, p. 49.
   
      (3)  OL L 139, 2004 4 30, p. 55.
   
      (4)  OL L 206, 2013 8 2, p. 13.
   
      (5)  http://www.oie.int/index.php?id=169&L=0&htmfile=chapitre_1.8.5.htm
   
      PRIEDAS
      Sprendimo 2007/777/EB II priedas iš dalies keičiamas taip:
      
                  1)
               
               
                  2 dalyje Rusijai skirtas įrašas pakeičiamas taip:
                  
                              „RU
                           
                           
                              Rusija
                              RU
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              A
                           
                           
                              XXX
                           
                           
                              A
                           
                           
                              C
                           
                           
                              C
                           
                           
                              XXX
                           
                           
                              A
                           
                           
                              XXX
                           
                           
                              A
                           
                        
                              Rusija (3)
                              RU-1
                           
                           
                              C
                           
                           
                              C
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                        
                              Rusija
                              RU-2
                           
                           
                              C arba D1
                           
                           
                              C arba D1
                           
                           
                              C
                           
                           
                              B
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              XXX“
                           
                        
            
                  2)
               
               
                  4 dalyje po įrašo, skirto apdorojimo būdui D, įterpiamas apdorojimo būdas D1:
                  
                              „D1
                           
                           
                              =
                           
                           
                              Mėsa, iš jos išėmus kaulus ir pašalinus riebalus, visiškai išverdama/iškepama ją pakaitinant taip, kad bent 30 minučių vidinė temperatūra būtų ne mažesnė kaip 70 °C.“